Hun har blitt kalt for «den færøyske Björk», og som Bjørk er hun kjent ikke bare på Færøyene, men også på Island og i Norge. Hennes røtter ligger i færøyske kvad, gamle ballader som synges til dans, men hun har et bredt musikalsk spekter fra jazz, rock og folkemusikk til kristelig sang (som Thomas Kingos salmer) og klassisk musikk. De siste årene har hun også blandet inn litt pop i noen av låtene sine.